CELEX: C2006/294/56
Language: et
Date: 2006-12-02 00:00:00
Title: Kohtuasi C-403/06 P: Chafiq Ayadi 27. septembril 2006 esitatud apellatsioonkaebus Euroopa Ühenduste Esimese Astme Kohtu 12. juuli 2006.  aasta otsuse peale kohtuasjas T-253/02: Chafiq Ayadi versus Euroopa Liidu Nõukogu

2.12.2006   
            
            
               ET
            
            
               Euroopa Liidu Teataja
            
            
               C 294/32
            
         Chafiq Ayadi 27. septembril 2006 esitatud apellatsioonkaebus Euroopa Ühenduste Esimese Astme Kohtu 12. juuli 2006. aasta otsuse peale kohtuasjas T-253/02: Chafiq Ayadi versus Euroopa Liidu Nõukogu
   (Kohtuasi C-403/06 P)
   (2006/C 294/56)
   Kohtumenetluse keel: inglise
   Pooled
   
      Apellatsioonkaebuse esitaja: Chafiq Ayadi (esindajad: solicitor H. Miller ja barrister S. Cox)
   
      Teised menetluspooled: Euroopa Liidu Nõukogu, Suurbritannia ja Põhja-Iiri Ühendkuningriik ja Euroopa Ühenduste Komisjon
   Apellatsioonkaebuse esitaja nõuded
   Apellatsioonkaebuse esitaja palub Euroopa Kohtul:
   
               —
            
            
               tühistada Esimese Astme Kohtu otsus täies ulatuses;
            
         
               —
            
            
               tühistada nõukogu määruse (EÜ) nr 881/2002 (1) artiklid 2 ja 4 ning selle määruse I lisa niivõrd, kuivõrd need otseselt ja isiklikult puudutavad apellatsioonkaebuse esitajat;
            
         
               —
            
            
               mõista nõukogult välja apellatsioonkaebuse esitaja apellatsioonimenetluse ja Esimese Astme Kohtu menetluse kulud;
            
         Väited ja peamised argumendid
   Apellatsioonkaebuse esitaja väidab, et Esimese Astme Kohus on rikkunud õigusnorme niivõrd, kuivõrd ta:
   
               a)
            
            
               ei leidnud, et EÜ artikkel 308 koos EÜ artiklitega 60 ja 301 ei anna nõukogule pädevust kehtestada vaidlusaluseid sätteid, ja
            
         
               b)
            
            
               ei leidnud, et vaidlusaluse pädevuse kasutamisega rikuti subsidiaarsuse aluspõhimõtet ja/või EÜ artikli 5 teist lõiku, ja
            
         
               c)
            
            
               ei leidnud, et vaidlusaluste sätete kehtestamisega on rikutud olulisi menetlusnorme, nimelt nõuet, et nõukogu esitaks asjakohased põhjused selle kohta, miks ei või vajalikke meetmeid kehtestada liikmesriik, ja
            
         
               d)
            
            
               leidis, et ÜRO julgeolekunõukogu otsused, mis on adresseeritud ÜRO liikmesriikidele, on siduvad liikmesriikidele ja/või ühendusele, ja
            
         
               e)
            
            
               leidis, et ühenduse kohtud võivad tühistada ÜRO julgeolekunõukogu otsuse alusel võetud ühenduse meetme üksnes ius congens'i põhimõtte alusel, ja ei leidnud, et ta võib tühistada sellise meetme ÜRO õiguskorras tunnustatud inimõiguste kaitseks, ja
            
         
               f)
            
            
               ei leidnud, et määruse nr 881/2002 vaidlusalused osad rikuvad apellatsioonkaebuse esitaja inimõigusi.
            
         
      (1)  Nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist (EÜT L 139, lk 9; ELT eriväljaanne 18/01, lk 294).
   DO L 139, p. 9.